Agenti ai politiei de frontiera din Republica Moldova au retinut marti doi tineri cetateni moldoveni in zona de frontiera Toceni, in zona raului Prut, care intentionau sa ajunga ilegal in Romania.

Intrucat tinerii nu s-au oprit la somatie, politistii au trebuit sa recurga la trei focuri de avertisment. Cei doi tineri retinuti, de 19 si, respectiv, 26 de ani, sunt ambii din raionul Cahul, sud-vestul Republicii Moldova, situat la frontiera cu Romania (judetul Galati) si Ucraina (regiunea Odesa).

Potrivit primelor cercetari, cei doi aveau cazier, iar unul dintre ei a stat in inchisoare pentru omor. In perioada ispasirii pedepsei, in penitenciar, acesta din urma s-a convertit la islam. Circumstantele convertirii primului nu sunt precizate.

Asupra lor au fost gasite obiecte de cult musulman si carti care propovaduiesc islamul, a precizat politia de frontiera.In afara de carti islamice, politistii au descoperit asupra acestora la perchezitie o serie de obiecte ce releva intentia acestora de a ajunge in tari europene, destinatia lor finala fiind Franta.

Anchetatorii incearca in prezent sa afle in ce scop incercau cei doi moldoveni sa ajunga in Uniunea Europeana.